A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható! 

30. számú előterjesztés

Alsónyék Község Önkormányzat Képviselő-testületének 2026. május 26-án 
8.30 órakor megtartandó ülésére

Éves összefoglaló jelentés Alsónyék Község Önkormányzata 2025. évi belső ellenőrzési tevékenységek tapasztalatairól, valamint tájékoztatás a külső ellenőrzésekről 

	
Előterjesztő: Kondriczné dr. Varga Erzsébet jegyző

Készítette : Kondriczné dr. Varga Erzsébet jegyző
                    Dr. Kádár Andrásné belső ellenőr

Törvényességi ellenőrzést végezte: dr. Mihó Beatrix aljegyző 

 Tisztelt Képviselő-testület! 

A Magyarország helyi önkormányzatairól szóló 2011. évi CLXXXIX. törvény 119. § (3)-(4) bekezdése alapján a jegyző köteles – a jogszabályok alapján meghatározott – belső kontrollrendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását, valamint a jegyző köteles gondoskodni - a belső kontrollrendszeren belül - a belső ellenőrzés működtetéséről. 

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 49. § (3a) bekezdése szerint a jegyző a tárgyévre vonatkozó éves összefoglaló ellenőrzési jelentést - a tárgyévet követően, legkésőbb a zárszámadási rendelet elfogadásáig - a testület elé terjeszti jóváhagyásra.

A belső ellenőrzési feladatok ellátására külső szolgáltatóval kötöttünk megbízási szerződést, amely értelmében a belső ellenőrzési feladatokat a 2025. évben is dr. Kádár Andrásné egyéni vállalkozó végezte. 

Az államháztartásért felelős miniszter által közzétett módszertani útmutató figyelem-bevételével készült 2025. évre vonatkozó ellenőrzési jelentés az előterjesztés mellékletét képezi. 



Külső ellenőrzések 

Az éves összefoglaló jelentés részeként számot kell adni az önkormányzatnál lefolytatott külső pénzügyi ellenőrzésekről is, kiemelt figyelemmel az intézkedési tervekben megfogalmazott elvárások, kötelezettségek teljesítéséről. A 2025. évben a Magyar Államkincstár az államháztartásról szóló 2011. évi CXCV. törvény 59. §-a alapján a 2025. évben hatósági ellenőrzés keretében felülvizsgálta az önkormányzatunk által a 2025. évi Kvtv. IX. fejezetéből származó támogatások igénylése évközi módosítása megalapozottságát a rendelkezési álló iratok és nyilvántartások alapján. A hatósági ellenőrzés során az alábbi feladatmutatóhoz kapcsolódó támogatás érintett: Szociális étkeztetés – önálló feladatellátás. A TOL-ÁHI/692-2/2025. iktatószámú jegyzőkönyvben a mutatószámokat megalapozottnak állapították meg, eltérés nem volt. 
A 2025. évben hatósági ellenőrzés keretében felülvizsgálta az Önkormányzat központi költségvetésből származó támogatásai 2024. évi elszámolásának megalapozottságát, felhasználásának jogszerűségét, melyet a rendelkezésre álló iratok és saját nyilvántartás alapján végzett el.  A TOL-ÁHI/240-2/2025. iktatószámú jegyzőkönyvben az Önkormányzat 2024. évi elszámolása során nem állapítottak meg eltérést.

Kérem a Tisztelt Képviselő-testületet, hogy a 2025. évre vonatkozó ellenőrzési jelentést, valamint a külső ellenőrzésekről szóló jelentést megtárgyalni és elfogadni szíveskedjen. 

H a t á r o z a t i   j a v a s l a t:

Alsónyék Község Önkormányzata 2025. évi belső ellenőrzésére vonatkozó éves jelentés, valamint annak részét képező külső ellenőrzésről szóló tájékoztató elfogadására

Alsónyék Község Önkormányzatának Képviselő-testülete a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Kormányrendelet 49. § (3a) bekezdése alapján - a határozat Mellékletét képező -, Alsónyék Község Önkormányzata 2025. évi belső ellenőrzésére vonatkozó éves jelentést, annak részeként az önkormányzatnál lefolytatott külső ellenőrzésekről szóló tájékoztatót elfogadja.

Határidő: azonnal
Felelős: dr. Mihó Beatrix aljegyző
   (határozat megküldésért)

